
TECHNINĖ SPECIFIKACIJA
SAUGUMO ĮRANGAI SKIRTA TARNYBINĖ STOTIS
 
I. BENDRIEJI REIKALAVIMAI

1.1. Valstybės įmonė Registrų centras (toliau – Perkančioji organizacija) numato pirkti
1 vnt. „rack“ tipo x86-64 architektūros tarnybinę stotį su 5 metų garantine technine priežiūra (toliau – Prekės arba Tarnybinė stotis ir su jomis susijusios paslaugos).
1.2. Tarnybinė stotis turi būti pristatytos ir pilnai paruošta naudojimui (įranga pilnai sumontuota, instaliuota (atnaujinta programinė įranga), atlikti testavimo darbai) per 90 (devyniasdešimt) kalendorinių dienų nuo sutarties įsigaliojimo dienos. Šiame punkte nustatytas terminas gali būti pratęstas ne ilgesniam nei 15 (penkiolika) kalendorinių dienų laikotarpiui, esant aplinkybėms nurodytoms Sutartyje.
1.3. Prekių pristatymo vieta – Valstybės įmonė Registrų centras Vilniuje, Studentų g. 39. Pristatymo vieta gali būti keičiama Vilniaus miesto ribose.
1.4.  Tiekėjas, jei jis nėra įrangos gamintojas, kartu su pasiūlymu turi pateikti gamintojo ar jo oficialaus atstovo pažymą, patvirtinančią, kad tiekėjas turi teisę parduoti ir aptarnauti (ar yra sudaręs bendradarbiavimo sutartį su kitu įgaliotu ūkio subjektu galinčiu atlikti garantinį aptarnavimą) siūlomą įrangą.
1.5. Tiekėjas kartu su pasiūlymu turi pateikti siūlomos įrangos gamintojo ar jo oficialaus atstovo pažymą, patvirtinančią, kad gamintojas nereikalaus sugedusių diskų grąžinimo arba užtikrins duomenų ištrynimą sugedusiuose grąžintuose diskuose. Kita įranga, kurioje gali būti įrenginio konfigūracijos informacijos, prieš siunčiant ją taisyti, turi būti iš naujo nustatyta į numatytuosius nustatymus arba komponentai, kuriuose saugoma konfigūracija, turi būti pašalinti.
1.6. Tiekėjas kartu su pasiūlymu turi pateikti siūlomos įrangos gamintojo ar jo oficialaus atstovo pažymą, patvirtinančią, kad  tiekėjo siūlomos tarnybinės stotys atitinka Perkančiosios organizacijos nustatytus techninius reikalavimus.
1.7. Tiekėjas turi užtikrinti, kad Tarnybinė stotis atitinka Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, nurodytus reikalavimus.
1.8. Tiekėjo siūlomos prekės[footnoteRef:1] (įskaitant jų gamintojus), paslaugos[footnoteRef:2] ar darbai[footnoteRef:3] neturi kelti grėsmės nacionaliniam saugumui. Tiekėjas teikdamas ir pasirašydamas pasiūlymą patvirtina, kad jo siūlomas prekės[footnoteRef:4] (įskaitant jų gamintojus), paslaugos[footnoteRef:5] ir (ar) darbai[footnoteRef:6] nekelia grėsmės nacionaliniam saugumui.  [1:  Taikoma, kai perkamos prekės.]  [2:  Taikoma, kai perkamos paslaugos.]  [3:  Taikoma, kai perkami darbai.]  [4:  Taikoma, kai perkamos prekės.]  [5:  Taikoma, kai perkamos paslaugos.]  [6:  Taikoma, kai perkami darbai.] 

1.9. Jeigu prekių gamintojas ar paslaugų teikėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams Lietuvos Respublikos viešųjų pirkimų įstatymo 37 straipsnio 9 dalis netaikoma.
1.10. Perkančioji organizacija, Nacionaliniam saugumui užtikrinti svarbių objektų apsaugos įstatyme nustatyta tvarka,  kreipsis į Nacionaliniam saugumui užtikrinti svarbių objektų apsaugos koordinavimo komisiją (toliau – Komisija) dėl ketinamo sudaryti sandorio atitikties nacionalinio saugumo interesams patikros ir tuo atveju, jeigu Komisija pareikalaus pateikti papildomus dokumentus tiekėjas, tiekėjų grupės partneriai, ir jų pasitelkiami subtiekėjai privalės juos pateikti.
1.11. [bookmark: _Hlk200371466]Aplinkos apsaugos reikalavimas: Tiekėjas turi surinkti visas Prekių pristatymo pakuotes ir jas utilizuoti.

II. TECHNINIAI REIKALAVIMAI

2.	Žemiau lentelėje pateikiami Prekėms nustatyti techniniai reikalavimai. Visos žemiau išvardytos įrangos savybės yra būtinos.
1 lentelė
	Eil. Nr.
	Rodiklis
	Reikalavimas 

	2.1.
	Procesoriaus tipas
	x86-64 architektūros. Turi palaikyti automatinę (pagal patiriamą apkrovą) dažnio ir maitinimo įtampos reguliavimo funkciją. Turi būti aparatinio virtualizavimo (angl. hardware-assisted virtualization) palaikymas.

	2.2.
	Būtinas fizinių procesorių skaičius siūlomoje tarnybinėje stotyje
	2 vnt.

	2.3.
	Vieno procesoriaus branduolių (angl. cores)  skaičius
	48 vnt.

	2.4.
	Vieno procesoriaus bazinis dažnis (angl. „Base clock“ arba „Processor Base Frequency“)
	Ne mažiau 3,15 GHz.


	2.5.
	Siūlomoje tarnybinėje stotyje su siūlomais procesoriais darbo našumas, naudojant 2 (du) tokius pačius, kaip ir siūlomi, procesoriai, pagal SPEC CPU2017 testų matavimus (http://www.spec.org/)
	Ne mažesnis negu:
SPECrate2017_int_base – 1200;
SPECrate2017_fp_base – 740.




	2.6.
	Būtinas operatyviosios atminties kiekis siūlomoje tarnybinėje stotyje
	Ne mažiau kaip 256GB

	2.7.
	Vieno atminties modulio talpa
	Ne mažiau kaip 16 GB

	2.8.
	Operatyviosios atminties ir klaidų korekcijos tipas
	Turi būti ne blogesnis kaip DDR5, ECC arba lygiaverčių technologijų palaikymas

	2.9.
	Operatyviosios atmintis standartas
	Ne blogiau kaip DDR5-6400

	2.10.
	Vidiniai diskai VMware programinės įrangos diegimui
	Turi būti 3 vnt., kurių kiekvieno talpa nemažesnė nei 480 GB, karšto keitimo („hot-swap“), SATA SSD diskų, apjungtų naudojant RAID valdiklį ir aparatiškai apsaugoti nuo vieno iš diskų gedimo (RAID 1). DWPD ne blogiau kaip 1.

	2.11.
	Vidiniai diskai virtualioms mašinoms
	Turi būti 23 vnt., kuriu kiekvieno talpa ne mažesnė nei 7,68TB, atitikti vSAS RI SSD, apjungti naudojant RAID valdiklį ir aparatiškai apsaugoti nuo 2 diskų gedimo ( RAID 6 ). DWPD ne blogiau kaip 1. 

	2.12.
	Tarnybinės stoties užimamas aukštis 19” pločio montavimo spintoje
	2U

	2.13.
	Tinklo sąsajos
	Bent 1 adapteris, turintis ne mažiau nei 2 vnt. 32 Gbps FC SAN jungčių.
Komplekte turi būti pateikti 2 vnt. 32Gbps SFP+ moduliai ir „Multi mode“ kabeliai su LC tipo jungtimis. Komplekte pateikiamų optinių kabelių ilgis turi būti 2 metrai.
Ne mažiau kaip 2 vnt. adapterių, kurių kiekvienas turi ne mažiau 2 vnt. 25Gbps SFP28 jungčių. Dalis LAN jungčių gali būti realizuota LOM (LAN-on-motherboard) pagalba.
Komplekte turi būti pateikti 4 vnt. 25 Gbps SFP28 moduliai ir „Multi mode“ kabeliai su LC tipo jungtimis. Komplekte pateikiamų optinių kabelių ilgis turi būti 2 metrai.
Bent 2 vnt. 1 Gbps jungtis tarnybinės stoties valdymui.
Komplekte turi būti  pateiktas reikiamas kiekis 2 m ilgio „Multi mode“ optinių kabelių: „Aqua“ spalvos SAN tinklui, „Erica violet“ spalvos LAN tinklui. Serverio valdymui: Cat6 UTP, RJ-45, mėlynos spalvos, 2 m.

	2.14.
	Maitinimo šaltiniai ir aušintuvai
	Tarnybinė stotis turi turėti dubliuotus maitinimo šaltinius ir aušintuvus ir vieno iš jų gedimas neturi sustabdyti tarnybinės stoties darbo.

	2.15.
	Suderinamumas su operacinėmis sistemomis
	Tarnybinė stotis turi būti sertifikuota darbui su nesenesnėmis operacinėmis sistemomis nei Windows Server 2022 ir Red Hat Enterprise Linux 9.

	2.16.
	Suderinamumas su VMware programine įranga
	Suderinamumas su nesenesne nei VMware ESXi 8.x programine įranga.

	2.17.
	Reikalavimai nuotolinio valdymo adapteriui
	1. Su įranga pateikiamas nepriklausomas nuo operacinės sistemos integruotas valdymo adapteris;
2. Adapterio privalomos savybės: virtuali, nepriklausanti nuo operacinės sistemos, nutolusi tekstinė ir grafinė konsolė, virtualus maitinimo įjungimas/išjungimas, RJ-45 prijungimas; 
3. Tarnybinės stoties valdymas per WEB naršyklę, neinstaliuojant papildomos programinės įrangos;
4. Aparatinės dalies būklės stebėjimas be operacinės sistemos. Stebimos komponentės:
- aušinimo ventiliatoriai;
- temperatūra;
- CPU;
- operatyvinė atmintis;
- maitinimo šaltiniai;
- vidiniai diskai.
SNMP pranešimų siuntimas nepriklausomas nuo operacinės sistemos
5. Adapteris turi palaikyti: virtualų CD/DVD (galimybė naudoti nutolusio kompiuterio CD/DVD, CD/DVD atvaizdą ir USB duomenų laikmeną kaip tarnybinės stoties), virtualią KVM.

	2.18.
	Surinkimo reikalavimai
	Į tarnybinę stotį turi įeiti visos sudedamosios įrangos dalys bei medžiagos, reikalingos sujungti visus sistemos vidinius ir komutavimo įrenginius į vientisą, pilnai paruoštą naudojimui sistemą (pvz., maitinimo, kietojo disko kabeliai, komutavimo kabeliai, alkūnės laidams ir pan.).
Siūloma įranga turi būti nauja ir ankščiau nenaudota, gamykliškai atnaujinti (angl. Renewed, Refurbished, Remarketed) komponentai neleistini.
Visos komplektuojančios tarnybinės stoties dalys privalo būti komplektuojamos tarnybinės stoties gamintojo ir pažymėtos gamintojo gamykliniais kodais.

	2.19.
	Įrangos elektros maitinimo reikalavimai
	Turi būti pritaikytas ~220V  50 Hz maitinimo įtampai. Maitinimo kabeliai vienai tarnybinei stočiai: 2 vnt. juodi.  Perkančioji organizacija neriboja trečiųjų šalių gamintojų maitinimo kabelių naudojimo, jei jie yra:
Leidžiami šie maitinimo kabelių tipai:
•	C13–C14 (pagrindinis reikalaujamas tipas),
•	C19–C20 (kai to reikalauja didesnės galios įranga).
Visiems kabeliams taikomi šie reikalavimai:
•	turi būti gamykliškai pagaminti (nesavadarbiai),
•	turi atitikti visus galiojančius techninius ir saugos reikalavimus;
•	atitinka nurodytą ilgio intervalą (1,8–3 m).

	Tarnybinių stočių parengimo naudoti reikalavimai

	2.20.
	Parengimas naudoti 
	Tiekėjas įrangą turės pristatyti ir sumontuoti. Tiekėjas turės įsivertinti visas montavimui reikalingas priemones (maitinimo kabelius, alkūnę laidams (angl. cable management arm), tvirtinimus, įrankius ir pan.), atlikti įrangos bandymus. Įdiegta įranga turi veikti be klaidų bei įspėjimų apie nekorektišką veikimą ar galimus gedimus. 

	Reikalavimai garantinei techninei priežiūrai

	2.21.
	Garantinė techninė priežiūra
	Garantinė techninė priežiūra įrangai turi būti teikiama 5 metus nuo prekių perdavimo-priėmimo akto pasirašymo dienos.
Į garantinę techninę priežiūrą įeina remonto darbai ir sugedusių komponentų pakeitimas. Esant poreikiui inžinierius turi atvykti į įrangos naudojimo vietą (angl. On-site). Garantija apima gamintojo ir tiekėjo konsultacija įrangos eksploatavimo klausimais per gamintojo ir tiekėjo palaikymo sistemas. Visos išlaidos susijusios su garantiniu aptarnavimu turi būti įtrauktos į pasiūlymo kainą.
Bent dviem Perkančiosios organizacijos darbuotojams turi būti suteikta prieiga prie gamintojo palaikymo sistemos (angl. support system) visu sutarties laikotarpiu.

	2.22.
	Reikalavimai garantinio aptarnavimo laikui ir reakcijos laikui
	Garantinio aptarnavimo laikas ne blogiau kaip 8x5, reakcijos laikas ne ilgiau kaip kita darbo diena (NBD).



